गेझुन चोएक्यी न्यीमा
गेझुन चोएक्यी न्यीमा (जन्म 25 अप्रैल, 1989, ल्हारी कंट्री तिब्बत) तिब्बती बौद्ध धर्म के ११वें पंचेन लामा हैं, जिनका चुनाव दलाई लामा ने किया है। १४ मई १९९५ को १४वें दलाई लामा ने उन्हें ११वाँ पंचेन लामा घोषित किया था। लेकिन चीन की पंचेन लामा खोज के लिए निर्मित समिति ने इन्हें ११वाँ पंचेन लामा मानने से अस्वीकार कर दिया। उनका चुनाव जब १४वें दलाई लामा ने किया उसके बाद चीन ने एक दिन उन्हें अपने 'अधिकार' में ले लिया और कहा कि यह उनकी सुरक्षा के लिए लिया गया है। उन्हे १७ मई १९९५ के बाद से सार्वजनिक रूप से नहीं देखा गया है, न यह ही पता है कि उन्हें कहाँ रखा गया है।